
Zalakaros Város Önkormányzata



8749 Zalakaros, Gyógyfürdő tér 1. 

Telefon: 93/340-100, Fax: 340-531

Szám: ZK/5299 -    /2019
Ügyintéző: Bognár Ottó Péter
AJÁNLATTÉTELI   FELHÍVÁS

a) az ajánlatkérő neve, címe, telefon- és telefaxszáma és elektronikus levelezési címe:

Zalakaros Város Önkormányzata

8749 Zalakaros, Gyógyfürdő tér 1.

Telefon: (+3693) 340-100/124-es mellék

Fax: (+3693) 340-531

e-mail: tuzemeltetes@zalakaros.hu

Kapcsolattartó: Bognár Ottó Péter
Hivatalos közbeszerzési tanácsadó: Dr. Kardkovács és Társai Ügyvédi Iroda 

1024 Budapest, Széll Kálmán tér 5. I/1.

Kapcsolattartó személy: Dr. Balogh László Csaba ügyvéd, hivatalos közbeszerzési tanácsadó

e-mail: iroda@jogiszakerto.hu
Telefon: (+361) 465-0223

Fax: (+361) 799-9909 

b) az ajánlatkérés tárgya, illetőleg mennyisége:
A beszerzés tárgya:
I./  Térfigyelő kamera rendszer bővítése Zalakaroson az alábbiak szerint:

a./  Központi egység felújítása a meglévő térfigyelési pontokkal együtt, kibővítve rendszámfelismerő technológiával

Meglévő térfigyelési pontok:
1. Zalakaros, Zrínyi u. 2. szám előtt


2. Zalakaros, Kossuth u. 36. szám előtti villanyoszlop


3. Zalakaros, Temető – Fő út kereszteződés (Szent Anna templom)
4. Zalakaros, Park utca – Szilágyi cukrászda előtti villanyoszlop

5. Zalakaros, Jegenye sor – Tűzoltó állomással szembeni villanyoszlop

6. Zalakaros, Behiák pusztai kereszteződés




7. Zalakaros, Banyavölgyi bejárat
8. Zalakaros, Világoshegyi út

9. Zalakaros, Újfalu zöldhulladék lerakó
b./  Új térfigyelési pontok kialakítása

1. Zalakaros, Gyógyfürdő tér pavilon sor

2. Tourinform iroda

3. Alma utca

Műszaki paraméterek:   részletezését lásd Ajánlati dokumentáció 3. pontjában.
c./ Kamera rendszer helyszíni installálása, valamint beüzemelése.
d./  3 éves üzemeltetési szerződés tervezet készítése.
II./ Meglévő kamera rendszer áttelepítése Behiák puszta telephelyre
   1. Meglévő kamera rendszerről állapot felmérési anyag készítése.
   2. Amennyiben üzembe helyezésük lehetséges a kamerák áttelepítéséről terv készítése.

c) a szerződés meghatározása:

Térfigyelő kamera rendszer telepítése Zalakaroson vállalkozási szerződés keretében.

d) a szerződés időtartama vagy a teljesítés határideje:

Teljesítési határidő: 

   teljesítésének határideje: szerződést követő 4 hónap, legkésőbb 2020. július 31.
e) a teljesítés helye:

Zalakaros NUTS-kód: HU 223

f) az ellenszolgáltatás teljesítésének feltételei, illetőleg a vonatkozó jogszabályokra hivatkozás:

A vállalkozási díjnak megfelelő pénzügyi fedezet az ajánlatkérő rendelkezésre áll. A kifizetés - a számla kézhezvételét követő 30 napon belül - a szerződésben meghatározott módon és tartalommal történik. Az ajánlattétel, a szerződéskötés és a kifizetés forintban történik. Az ajánlatkérő előleget nem fizet.

Megrendelő egy darab számlát fogad el, a teljesítést (készre jelentést) követően.

g) az ajánlatok bírálati szempontja:

Az összességében legkedvezőbb műszaki tartalmú ellenszolgáltatás elve alapján.

h) az alkalmassági követelmények:

Az alkalmasság megítéléséhez szükséges adatok és a megkövetelt igazolási mód:

M1) az ajánlattevőnek (közös ajánlattétel esetén a tagoknak), illetőleg a 10 %-ot meghaladó mértékben igénybe venni kívánt alvállalkozónak az előző kettő évben (2011-2012) befejezett, szerződésszerűen teljesített informatikai hálózat építési beruházásait az alkalmasság egyértelmű megítéléséhez szükséges részletezettséggel kell ismertetni. 

M2) Az ajánlattevőnek (közös ajánlattétel esetén a tagoknak), illetőleg a 10 %-ot meghaladó mértékben igénybe venni kívánt alvállalkozónak csatolnia kell az alkalmasság (teljesítmény adatok) megítéléséhez szükséges részletezettségű, a teljesítéshez rendelkezésre álló műszaki-technikai felszereltség leírását. Ha a működtetés, üzemeltetés, forgalomban való részvétel forgalmi engedélyhez kötött, az érvényes forgalmi engedély egyszerű másolatának becsatolása is szükséges;
Az ajánlattevő a szerződés teljesítésére alkalmatlan, ha

M1) az ajánlattevő (közös ajánlattétel esetén a tagok) és a 10 %-ot meghaladó mértékben igénybe venni kívánt alvállalkozó nem rendelkezik együttesen és összesen az ajánlattételt megelőző kettő évben (2011-2012) befejezett és szerződésszerűen teljesített

- legalább 1 db, összesen legalább nettó 1.000.000,- Ft értékű, informatikai hálózat építési munkákra vonatkozó referenciával
i) a hiánypótlás lehetősége:

Az ajánlatkérő a hiánypótlás lehetőségét biztosítja. 
j) az ajánlattételi határidő:

2020. január 17. 10.00 óra 

k) az ajánlat benyújtásának címe:

Zalakaros Város Önkormányzata

8749 Zalakaros, Gyógyfürdő tér 1. 1. emelet.
l) az ajánlattétel nyelve:

magyar

m) az ajánlat(ok) felbontásának helye, ideje:

Zalakaros Város Önkormányzata

8749 Zalakaros, Gyógyfürdő tér 1. 1. emelet tárgyaló.
2019. január 17. 10.05 óra

n) annak meghatározása, hogy az eljárásban lehet-e tárgyalni, vagy a benyújtott ajánlatokat tárgyalás nélkül bírálják el:

A benyújtott ajánlatok tárgyalás után kerülnek elbírálásra.

o) ha az eljárás tárgyalásos, a tárgyalás lefolytatásának menetét és az ajánlatkérő által előírt alapvető szabályait, az első tárgyalás időpontját :   
Ajánlatkérő egyfordulós tárgyalást tervez az érvényes ajánlatot benyújtó ajánlattevőkkel, de fenntartja a jogot, hogy szükség esetén további tárgyalást tartson. 

A tárgyalásos eljárásban az ajánlatkérő és az ajánlattevő közötti tárgyalások arra irányulnak, hogy az ajánlatkérő a legkedvezőbb érvényes ajánlatot tevővel, és a legkedvezőbb feltételekkel köthessen szerződést. 

Ajánlatkérő a tárgyalások során valamennyi ajánlattevővel külön tárgyal. A tárgyaláson elhangzottak alapján ajánlattevők azonos időpontban, írásban módosíthatják az ajánlatukat. 

Az ajánlatkérőnek a tárgyalások során is biztosítania kell az egyenlő bánásmódot az ajánlattevők számára, így különösen az ajánlatkérő által adott bármilyen tájékoztatást az összes ajánlattevőnek meg kell adni.

Ha az ajánlatkérő az ajánlattevőkkel egyenként tárgyal, az ajánlattevő hozzájárulása nélkül a tárgyaláson az ajánlatáról közölt semmilyen információ nem osztható meg a többi ajánlattevővel.

Az ajánlatkérőnek minden egyes tárgyalásról jegyzőkönyvet kell készítenie, és azt a tárgyalás következő fordulójának megkezdéséig (egyetlen vagy utolsó forduló esetén a tárgyalás befejezését követő két munkanapon belül) minden, az adott tárgyaláson részt vett ajánlattevőnek alá kell írnia, és részükre egy példányt át kell adni, vagy két munkanapon belül kell megküldeni.

Az ajánlatkérőnek egyértelműen előzetesen az ajánlattevők tudomására kell hoznia, hogy mikor fogja a tárgyalásokat lezárni. A tárgyalások lezárásaként az ajánlatkérő – amennyiben a változások nagyságrendje indokolja, új dokumentáció rendelkezésre bocsátásával – az ajánlattevőket felhívhatja egy végleges ajánlat írásban történő beadására. Építési beruházás esetében az ajánlati ár változásakor az azt alátámasztó árazott költségvetést is be kell nyújtani a végleges ajánlatban. Az ajánlatkérőnek a végleges ajánlatok beadásának határidejét is meg kell adnia. Ha az ajánlatkérő nem írja elő végleges ajánlatok írásbeli benyújtását, az utolsó tárgyalás befejezését követően két munkanapon belül minden ajánlattevővel egyidejűleg ismertetnie kell az ajánlatoknak azokat a számszerűsíthető adatait, amelyek az értékelési szempont (részszempontok) alapján értékelésre kerülnek.
 Első tárgyalás időpontja: 2020. január 20. 9.00 óra
p) a szerződéskötés tervezett időpontja:

Az eljárás eredményéről szóló összegezés megküldését követő 5. nap, 10.00 óra. Amennyiben ez a nap nem munkanap, az azt követő első munkanap 10.00 óra.

q)az ajánlattételi felhívás feladásának, illetőleg megküldésének napja:    2019. december 16.
r) a részajánlat:  Az ajánlatkérő a részajánlat és a többváltozatú ajánlat tételét nem biztosítja. 

s) egyéb információk:

1.) Az összegezés megküldésének tervezett időpontja: Az ajánlatok beérkezését követő képviselőtestületi ülésen hozott döntést követő 5 napon belül, legkésőbb 2020. február 21. napjáig. 

2.) Ajánlattevői nyilatkozatok: Az ajánlatban meg kell jelölni

a) a szerződésnek azt a részét (részeit), amelynek teljesítéséhez az ajánlattevő 10 %-ot meg nem haladó mértékben alvállalkozót vesz igénybe,

b) az ajánlattevő által a szerződés teljesítéséhez 10 %-ot meghaladó mértékben igénybe venni kívánt alvállalkozókat, valamint a szerződésnek azt a részét (részeit), amelynek teljesítésében a megjelölt alvállalkozók közre fognak működni;

3.) Képviseleti jog igazolása, változásbejegyzés: Az ajánlathoz csatolandó az ajánlattevő, a 10 %-ot meghaladó mértékben igénybe venni kívánt alvállalkozó tekintetében

a) a képviseleti jogosultság és a számlavezető pénzintézetek ellenőrzése céljából magyarországi bejegyzésű cég esetén az ajánlattételi határidő napját megelőző 60 napnál nem régebbi cégkivonat, egyéni vállalkozó esetén az érvényes vállalkozói igazolvány eredeti vagy hiteles másolata,

b) a cégaláírási nyilatkozat (közjegyzői aláírás-hitelesítéssel ellátott címpéldány) vagy a Ctv. 9. §-a szerinti, ügyvéd által ellenjegyzett aláírás-minta egyszerű másolata, az ajánlatot aláíró (vagy arra meghatalmazást adó), jogosultsággal rendelkező személytől, a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazás eredeti vagy hiteles másolati példánya, illetve 

c) folyamatban lévő cégbírósági változásbejegyzés esetén az elektronikus úton benyújtott változásbejegyzési kérelem (.xml fájl) és a benyújtást igazoló digitális tértivevény kinyomtatott, egyszerű másolata.

4.) Irányadó idő: A felhívásban és dokumentációban valamennyi órában megadott határidő magyarországi helyi idő szerint értendő.

5.) Ptk. alkalmazása: A beszerzési eljárás során megkötött szerződésekre egyebekben a Ptk. rendelkezéseit kell alkalmazni. 

6.) A nyertes ajánlattevőt követő ajánlattevő megnevezése: Az ajánlatkérő – a nyertes visszalépése esetén – az ajánlatok értékelése során a következő legkedvezőbb ajánlatot tevőnek minősített szervezettel (személlyel) köt szerződést, ha őt az összegezésben megjelöli.
7.) A szerződést biztosító mellékkötelezettségek 

Kötbér, amelynek összege:

- késedelmes teljesítés esetén – valamennyi feladat (1-6 db feladat) részteljesítési határidejéhez kapcsolódóan – naptári naponként a feladathoz rendelt vállalkozási díj  1 % / naptári nap, legfeljebb 30 naptári napig;

- amennyiben a Vállalkozó részteljesítése/teljesítése nem szerződésszerű, a Megrendelő az okok megjelölésével írásban a hiba kijavítását kérheti, amelynek teljesítésére egy alkalommal, legfeljebb 30 naptári napos kötbérmentes póthatáridőt biztosít. Amennyiben a részteljesítés/teljesítés a póthatáridőre sem szerződésszerű, a Megrendelő hibás teljesítési kötbérre jogosult, amelynek mértéke feladatonként a vállalkozási díj  10%-a. Amennyiben az ismételten kitűzött póthatáridőre a Vállalkozó ismételten hibásan teljesít a Megrendelő további, feladatonként a vállalkozási díj  10%-a mértékű hibás teljesítési kötbérre jogosult, továbbá élhet a rendkívüli felmondás jogával és érvényesítheti a meghiúsulási kötbérre vonatkozó igényét is;

- a teljesítés meghiúsulása esetén a meghiúsulási kötbér mértéke: a teljes, valamennyi feladatra vonatkozó összesített vállalkozási díj 25 %-a.
- jólteljesítési kötbér: a teljes, valamennyi feladatra vonatkozó összesített vállalkozási díj 5 %-ának megfelelő összegben, 100.000,- Ft-ra kerekítve a műszaki átadás-átvétel időpontjától számított 36 hónap időtartamra a jótállási kötelezettségek biztosítására.

8.) A dokumentáció rendelkezésre bocsátásának módja:

Az ajánlatkérő az ajánlattétel megkönnyítése érdekében dokumentációt bocsát ki. A dokumentációt jelen felhívás mellékleteként közvetlenül küldi meg az ajánlattevők részére.

9.) Az igazolások benyújtásának formája: Az ajánlatkérő – ha a felhívásban kifejezetten másként nem rendelkezik – elfogadja az igazolások egyszerű másolatban történő benyújtását.

10.) Az olyan ajánlattevő, akit ajánlattételre felhívtak, jogosult közösen ajánlatot tenni olyan ajánlattevővel, akit az ajánlatkérő ajánlattételre nem hívott fel.

11.) Az ajánlatok előírt példányszáma: Ajánlatkérő előírja, hogy az ajánlatokat három (egy eredeti, és két másolati) példányban kell benyújtani, a dokumentációban részletezett formai előírásoknak megfelelően.

12.) Ajánlattevő nyilatkozzon arról, hogy nincs az ajánlattételi határidő lejártától számított egy évnél régebben lejárt köztartozása, valamint helyi adó tartozása.

Az ajánlatkérő kifejezetten felhívja a figyelmet arra, hogy a jelen ajánlatkérés – mivel az igénybe venni kívánt szolgáltatások becsült értéke nem éri a közbeszerzési értékhatárt – nem minősül a közbeszerzésekről szóló 2011. évi CVIII. törvény (Kbt.) szerint ajánlatkérésének, így a Kbt. rendelkezései nem kerülnek alkalmazásra!
Zalakaros, 2019. december 16.
                     ………………………..



         ………………………

                           Novák Ferenc



               Szabóné Dr. Csányi Mariann
                             polgármester




                   jegyző

